
4. pielikums
Valsts kases atklāta konkursa
“Budžeta plānošanas un finanšu vadības risinājuma izstrāde un uzturēšana”
(iepirkuma identifikācijas Nr. VK 2023/03/ANM) nolikumam


IEPIRKUMA LĪGUMS (projekts)
Budžeta plānošanas un finanšu vadības risinājuma izstrāde un uzturēšana
(iepirkuma identifikācijas numurs VK 2023/03/ANM)
Rīga

	DATUMS SKATĀMS LAIKA ZĪMOGĀ 
	LĪGUMA NUMURU SKATĪT 
REĢISTRĀCIJAS INFORMĀCIJĀ



(Ar grozījumiem, kas 23.04.2024. izdarīti  2.2.1., 6., 7.2.,  9.1., 10.7., 14.1.,14.5., 15.1., 19.4.3.,20.2.,  20.3.4., 20.3.5.apakšpunktā un 6.pielikumā)
[bookmark: _GoBack]
Valsts kase, reģ. Nr. 90000597275, pārvaldnieka Kaspara Āboliņa personā, kurš rīkojas pamatojoties uz Ministru kabineta 2004. gada 3. augusta noteikumiem Nr. 677 “Valsts kases nolikums”, turpmāk – Pasūtītājs, no vienas puses, 
___________________, reģ. Nr. _____________, ______________ personā, kurš/a rīkojas uz ___________ pamata, turpmāk – Piegādātājs, no otras puses,
___________________, reģ. Nr. _____________, ______________ personā, kurš/a rīkojas uz ___________ pamata, turpmāk – Solidāri saistītais (šis ir ietverams Līgumā, ja ir paredzēts solidāri saistītais apakšuzņēmējs) no trešās puses, turpmāk visi kopā saukti – Puses, katrs atsevišķi – Puse, pamatojoties uz atklāta konkursa (iepirkumu identifikācijas Nr. VK 2023/03/ANM, turpmāk – Konkurss) rezultātiem, noslēdz šādu līgumu, turpmāk – Līgums.

1. Līgumā izmantotie termini un definīcijas

	Darba uzdevums
	Pušu saskaņots dokuments, kurš nosaka Sprintā realizējamās prasības, pieņemšanas (akceptēšanas) kritērijus un darbietilpības novērtējumu. 

	Izmaiņu pieprasījums
	Darba uzdevums, kurā realizējamie uzdevumi un sasniedzamie mērķi definēti Līguma izpildes procesā un izpaužas kā izmaiņas vai papildinājumi Sistēmā, izņemot tādas izmaiņas vai papildinājumus, kas ir nepieciešams priekšnoteikums Tehniskajā specifikācijā norādītās funkcionalitātes realizācijai, kaut arī nav tieši aprakstīti Tehniskajā specifikācijā

	Dizaina sprints
	Līguma izpildes posms, kura ietvaros Piegādātājs un Pasūtītājs vienojas par realizējamiem lietotājstāstiem. Dizaina sprinta saturs aprakstīts Tehniskās specifikācijās prasībās ORG.14.-ORG16.  

	Izstrādes sprints
	Līguma izpildes posms, kura ietvaros Piegādātājs izstrādā un testa vidē uzstāda testējamu funkcionalitāti. Izstrādes sprintu tvērums aprakstīts Tehniskās specifikācijas prasībās ORG.17.-ORG.20 

	Nodevums
	Programmatūras un / vai  dokumentācijas piegāde 

	Problēma
	Sistēmas darbības pārtraukums vai neatbilstība funkcionālajām prasībām vai nefunkcionālajām prasībām, Sistēmas drošības incidenti, neprecizitātes vai kļūdas Sistēmas dokumentācijā.

	Posms
	Sistēmas izstrādes posmā tiek izstrādāta produkcijas vidē ieviešama programmatūra. Programmatūras izstrādes pirmais posms ietver vismaz sistēmas izstrādes uzsākšanas darbus, Sistēmas pamatfunkcionalitātes un vismaz viena funkcionālā bloka izstrādi. Katrs nākamais programmatūras izstrādes posms var ietvert viena vai vairāku funkcionālo bloku izstrādi. 

	REDMINE
	Pasūtītāja problēmpietiekumu uzskaites sistēma Redmine. Jebkurš notikums, kurš reģistrēts REDMINE ir uzskatāms par paziņotu otrai Pusei ar reģistrācijas brīdi. 

	Kārta 
	Sistēmas izstrādes kārtā tiek izstrādāta un produkcijas vidē ieviesta lietošanai gatava programmatūra. Sistēmas izstrādes pirmā kārta ietver vismaz vidējā termiņa budžeta plānošana un ilgtermiņa saistību uzskaites funkcionalitāti, gadskārtējā budžeta ietvaros veicamo  izmaiņu (finansēšanas plānu un apropriācijas izmaiņu) funkcionalitāti, iestādes līmeņa plānošanas funkcionalitāti. Nākamās kārtas var ietver vienu vai vairākus funkcionālos blokus (posmus).

	Problēmas novēršana
	Piegādātāja piegādāts kļūdas labojums, kurā nav iespējams atkārtot pieteikto Problēmu vai kļūdas labojums, kurš ļauj pazemināt Problēmas prioritāti, turpinot Problēmas novēršanu atbilstoši prasībām, kas attiecas uz pazemināto prioritāti.

	Programmatūra
	Līguma izpildes ietvaros Piegādātāja izstrādāta oriģinālprogrammatūra, tās pirmkods, izpildkods, papildinājumi un kļūdu  labojumi, Programmatūras koda komentāri un ar to saistītā dokumentācija un dati

	

Standartprogrammatūra
	Programmatūra, kas ir trešās puses vai Piegādātāja autortiesību objekts, kas tiek piedāvāta tirgū kā brīvi iegādājams produkts, kurš izpilda ražotāja dokumentācijā norādītās darbības un tiek izmantota Līguma izpildē. Piegādātājs nodrošina Pasūtītājam lietotāja licenci uz visu Līguma ietvaros izmantoto Standartprogrammatūru. 

	Saņemšanas apstiprinājums
	E-pasta ziņojuma saņēmēja apliecinājums, ka sūtījums ir saņemts. Saņemšanas apstiprinājums nosūtāms ne vēlāk kā nākamajā darbdienā. 

	Sistēma
	Valsts kases budžeta plānošanas un finanšu vadības risinājums

	Versija
	Instalējams kārtējais Programmatūras laidiens, kas sastāv no Programmatūras pirmkoda ar integrētām izmaiņām, izpildkoda, konfigurācijas skriptiem, versijas piezīmēm, aktualizētas dokumentācijas un testēšanas pārskatiem.



2. Līguma priekšmets

2.1. Pasūtītājs uzdod un Piegādātājs par Līgumā noteikto atlīdzību ar saviem spēkiem, resursiem un līdzekļiem veic Sistēmas izstrādi un ieviešanu, Sistēmas garantijas apkalpošanu, Sistēmas uzturēšanu (turpmāk – Pakalpojumi) saskaņā ar Konkursa nolikumu, Līguma 1. pielikumu “Tehniskā specifikācija” (turpmāk – Tehniskā specifikācija), Līguma 2. pielikumu “Tehniskais piedāvājums” (turpmāk – Tehniskais piedāvājums) un Līguma 3. pielikumu “Finanšu piedāvājums” (turpmāk – Finanšu piedāvājums), bet Pasūtītājs apmaksā kvalitatīvi un pilnā apjomā sniegtus Pakalpojumus Līguma noteiktajā kārtībā un apmērā. 
2.2. Līguma izpildes ietvaros Piegādātājs sniedz šādus Pakalpojumus:
2.2.1. nodrošina piekļuvi Sistēmas produkcijas un testa vides darbināšanai nepieciešamajai Standartprogrammatūrai (ja tāda iekļauta Piegādātāja piedāvājumā)                                 (Ar grozījumiem, kas izdarīti 23.04.2024.);
2.2.2. izstrādā, piegādā un ievieš Sistēmas Programmatūru;
2.2.3. nodrošina Sistēmas garantijas apkalpošanu;
2.2.4. nodrošina Sistēmas uzturēšanas pakalpojumus.
2.3. Pakalpojumi tiek sniegti saskaņā ar Tehniskajā specifikācijā noteiktajiem uzdevumiem un prasībām un Tehnisko piedāvājumu.
2.4. Risku par Pakalpojuma ietvaros neparedzētiem darbiem, kas nepieciešami Līguma pilnīgai izpildei, uzņemas Pasūtītājs, ja:
2.4.1. neparedzēto darbu nepieciešamība ir radusies tādu no Pušu gribas neatkarīgu apstākļu dēļ, kurus Puses, slēdzot Līgumu, nevarēja paredzēt;
2.4.2. neparedzētie darbi ir ierosināti pēc Pasūtītāja iniciatīvas, papildinot Tehnisko specifikāciju;
2.4.3. Līgums objektīvu, no Piegādātāja gribas neatkarīgu iemeslu dēļ nav izpildāms, ja netiek veikti neparedzētie darbi.
2.5. Risku par Pakalpojumu ietvaros neparedzētām piegādēm un darbiem, kas nepieciešami Līguma pilnīgai izpildei un nav norādīti Līguma 2.4. apakšpunktā, uzņemas Piegādātājs, tai skaitā neparedzēto darbu izmaksas, kuras nav iekļautas Līguma 10.1. apakšpunktā norādītajā līgumcenā, bet ir nepieciešamas Līguma pilnīgai izpildei Pasūtītāja pieprasītajā apjomā, kvalitātē un termiņā un kuras izriet no Tehniskās specifikācijas arī tad, ja tās nav tieši norādītas Tehniskajā specifikācijā.
2.6. Pakalpojumi tiek sniegti Atveseļošanās fonda reformas 2.1.2.r “Valsts IKT resursu izmantošanas efektivitātes un sadarbspējas paaugstināšana” investīcijas 2.1.2.1.i. “Pārvaldes centralizētās platformas un sistēmas” projekta Nr. 2.1.2.1.i.0/1/23/I/VARAM/009 “Valsts pārvaldes vienota valsts finanšu resursu plānošana un pārvaldības grāmatvedības pakalpojumu nodrošinājums, vienotās resursu vadības ieviešana” un valsts budžeta finanšu līdzekļu ietvaros.

3. Piegādātāja saistības

3.1. Piegādātājs apliecina, ka:
3.1.1. ir tiesīgs slēgt Līgumu, pārzina tā saturu un uzņemto saistību apjomu un sniegs Pakalpojumus pilnā apjomā, Līgumā noteiktajā kārtībā un atbilstoši Latvijas Republikā spēkā esošo normatīvo aktu prasībām;
3.1.2. Līguma izpilde netiks kavēta un apgrūtināta, kam par pamatu varētu būt Piegādātāja saistības pret trešajām personām;
3.1.3. ievēros Pasūtītāja norādījumus Līguma izpildes laikā.
3.2. Piegādātājs ir atbildīgs par savu Līgumā noteikto saistību pilnīgu un savlaicīgu izpildi.
3.3. Piegādātājs ir atbildīgs par Pakalpojumu sniegšanā iesaistīto speciālistu kvalifikāciju, kompetenci un darbībām.
3.4. Piegādātājam ir pienākums:
3.4.1. sniegt kvalitatīvus Pakalpojumus Līgumā noteiktajā termiņā un apjomos atbilstoši Latvijas Republikā spēkā esošo normatīvo aktu prasībām un saskaņā ar Līguma 2. punktā noteikto;
3.4.2. sniegt Pasūtītājam informāciju par Līguma izpildes gaitu un citiem Līguma izpildes jautājumiem ne vēlāk kā 2 (divu) darbdienu laikā pēc Līguma 4.4. apakšpunktā norādītās Pasūtītāja kontaktpersonas elektroniski nosūtīta attiecīga pieprasījuma saņemšanas;
3.4.3. informēt Pasūtītāju par apstākļiem, kas radušies un var kavēt vai ierobežot Līguma izpildi pilnībā vai daļēji 1 (vienas) darbdienas laikā, skaitot no šādu apstākļu rašanās brīža;
3.4.4. 1 (vienas) darbdienas laikā apliecināt Pasūtītāja paziņojuma, pieprasījuma vai cita dokumenta saņemšanu pa e-pastu, nosūtot paziņojumu uz Līguma 4.4. apakšpunktā norādītās Pasūtītāja kontaktpersonas e-pastu;
3.4.5. ar saviem spēkiem un līdzekļiem novērst Līguma izpildē konstatētos trūkumus (turpmāk – Trūkumi) Līgumā noteiktajā kārtībā vai Pasūtītāja noteiktajā kārtībā, ja Līgums nenoteic attiecīgo Trūkumu novēršanas kārtību;
3.4.6. nodrošināt, ka Līguma izpildē piedalās Piegādātāja vadošie speciālisti, kuru saraksts pievienots Līgumam kā 4. pielikums “Piegādātāja vadošo speciālistu un apakšuzņēmēju saraksts”, un citi atbilstoši kvalificēti speciālisti, un to skaits ir pietiekams, lai Pakalpojumi tiktu veikti Līgumā noteiktajos termiņos, apjomā un kvalitātē; 
3.4.7. Pēc Pasūtītāja pieprasījuma nomainīt Līguma izpildē iesaistīto personālu, kuram ir līdzvērtīga vai augstāka kvalifikācija, ja tam ir objektīvs pamatojums. Pasūtītājs nesedz Piegādātājam zaudējumus, kas saistīti ar Līguma izpildē iesaistītā personāla pamatotu aizstāšanu;
3.4.8. Līguma 3.4.7. apakšpunktā minētā personāla nomaiņa ir jāveic 10 (desmit) darbdienu laikā, vai ilgākā termiņā, ja Pasūtītājs tam piekrīt;
3.4.9. Līguma izpildes procesā ievērot Pasūtītāja iekšējo IT drošības noteikumu prasības;
3.4.10. Līguma izpildē izmantot tikai NATO, Eiropas Savienības vai Eiropas Ekonomikas zonas dalībvalstī reģistrētu ražotāju ražotas iekārtas vai programmatūru;
3.4.11. Ne vēlāk, ka 3 (trīs) dienu laikā ziņot Pasūtītājam par patiesā labuma guvēju maiņu;
3.4.12. Nekavējoties informēt Pasūtītāju par tiem Piegādātāja infrastruktūrā konstatētajiem drošības incidentiem, kuri var tieši vai netieši ietekmēt Pasūtītāja informācijas un komunikāciju tehnoloģisko sistēmu drošību, un veiktajiem pasākumiem iespējamās ietekmes uz Pasūtītāju novēršanai vai mazināšanai;
3.5. Piegādātāja kontaktpersona, kas nodrošina Līguma izpildes kontroli, ir _______________, tālrunis: ________________, e-pasts: __________________.

4. Pasūtītāja saistības

4.1. Pasūtītājs ir atbildīgs par savu Līgumā noteikto saistību savlaicīgu un pilnīgu izpildi, kā arī par kvalitatīvi veiktu Pakalpojumu apmaksu Līgumā noteiktajā kārtībā un termiņos.
4.2. Pasūtītājam ir pienākums:
4.2.1. sniegt Piegādātājam Pasūtītāja rīcībā esošo informāciju un dokumentus, kas nepieciešami Piegādātājam Līgumā noteikto saistību izpildei. Pasūtītājs nodrošinās Pasūtītāja rīcībā esošās informācijas sniegšanu ne ilgāk kā 5 (piecu) darbdienu laikā pēc Piegādātāja pieprasījuma, ja šāda informācija ir viegli pieejama un tās ieguvei un apkopošanai nav nepieciešams liels darba apjoms (vairāk kā 3 cilvēkdienas) vai informācijas apkopošanā iesaistītas vairākas struktūrvienības vai pakļautības/pārraudzības iestādes. Ja informācija nav viegli pieejama, tā tiks sniegta termiņā, par kuru Puses vienosies;
4.2.2. nodrošināt Piegādātājam nepieciešamo organizatorisko atbalstu un pilnvaras sadarbībai ar projekta partneriem;
4.2.3. nodrošināt Nodevumu un to projektu savlaicīgu izskatīšanu;
4.2.4. nodrošināt Piegādātājam piekļuvi Pasūtītāja testa videi, pirmkoda bibliotēkai, REDMINE.
4.3. Pasūtītājam ir tiesības:
4.3.1. pieprasīt Piegādātājam informāciju par Līguma izpildes gaitu (Līguma 3.4.2. apakšpunkts), kā arī par Līguma izpildi kavējošiem faktoriem (Līguma 3.4.3. apakšpunkts);
4.3.2. dot Piegādātājam obligāti izpildāmus norādījumus jautājumos, kuri saistīti ar Līguma godprātīgu, kvalitatīvu, savlaicīgu un normatīvajiem aktiem atbilstošu izpildi;
4.3.3. uzraudzīt Līguma izpildes kvalitāti, tajā skaitā Līguma izpildes uzraudzībai piesaistīt trešās personas;
4.3.4. aizstāt Pasūtītāju ar citu iestādi, ja Pasūtītāju kā iestādi reorganizē vai mainās tās kompetence;
4.3.5. sagatavot un Piegādātājam iesniegt aktu, kurā norādīti Trūkumi (turpmāk – Trūkumu akts), Trūkumu novēršanai.
4.3.6. neparakstīt nodošanas – pieņemšanas aktus, ja Pakalpojums vai tā daļas nav izpildītas atbilstoši Līgumā noteiktajām prasībām, un pieprasīt, lai Piegādātājs novērš Pasūtītāja konstatētās nepilnības par saviem līdzekļiem un Pasūtītāja noteiktajos termiņos;
4.3.7. iesniegt Piegādātājam rakstisku pieprasījumu atsaukt vai aizstāt kādu no Pakalpojumu sniegšanā iesaistītajiem speciālistiem ar citu speciālistu, kuram ir līdzvērtīga vai augstāka kvalifikācija, norādot pamatotus iemeslus speciālista atsaukšanai vai aizstāšanai. Pasūtītājs nesedz Piegādātāja zaudējumus, kas saistīti ar Pakalpojumu sniegšanā iesaistīto speciālistu pamatotu atsaukšanu vai aizstāšanu;
4.3.8. Samazināt Pakalpojumu apjomu, par to rakstiski vienojoties ar Piegādātāju un nesedzot zaudējumus, kas Piegādātājam rodas šajā sakarā.
4.4. Pasūtītāja kontaktpersona, kas atbildīga par Līguma izpildes kontroli, ir  ________________ _______________________, tel._____________, e-pasts _________________. 
4.5. Pasūtītāja kontaktpersonai ir tiesības Pasūtītāja vārdā dot norādījumus Piegādātājam Līguma izpildē, pieprasīt no Piegādātāja informāciju par Līguma izpildes gaitu, kā arī risināt citus ar Līguma izpildi saistītus organizatoriskus jautājumus.

5. Sistēmas izstrādes un ieviešanas plāna izstrāde un saskaņošana

5.1. Sistēmas izstrādes un ieviešanas plānu (turpmāk – Plāns) un Sistēmas arhitektūru Piegādātājs iesniedz Pasūtītājam saskaņošanai ne vēlāk, kā 5 (piecu) nedēļu laikā, skaitot no Līguma noslēgšanas. 
5.2. Pasūtītājs apstiprina Plānu un Sistēmas arhitektūru, ja tās atbilst šādām prasībām:
5.2.1. Plāns paredz visas Tehniskajā specifikācijā paredzētās Programmatūras izstrādi;
5.2.2. Plānā paredzētās Pasūtītāja darbinieku intervijas un kopējās sanāksmes atbilst prognozējamai Pasūtītāja darbinieku pieejamībai;
5.2.3. Plāns paredz vismaz divas Programmatūras akcepttestēšanas kārtas.
5.2.4. Sistēmas arhitektūrā iekļauti visi Tehniskās specifikācijas prasībā ORG.8 iekļautie skatu punkti.
5.2.5. Plāns ir skaidrs un ir atbilstošs Projekta laika grafikam un tas nesatur būtiskus riskus;
5.3. Plāns pēc tā abpusējas parakstīšanas kļūst saistošs Līguma izpildē. 

6. Standartprogrammatūras piegāde (sadaļa attiecināma tikai gadījumā, ja paredzēta Standartprogrammatūras izmantošana) (Ar grozījumiem, kas izdarīti 23.04.2024.) .
 
6.1. Piegādātājs Sistēmas darbināšanai nepieciešamajām Standartprogrammatūras licencēm nodrošina piekļuvi šādos termiņos: (Ar grozījumiem, kas izdarīti 23.04.2024.) 
6.1.1. testa vides darbināšanai nepieciešamās licences – ne vēlāk kā līdz pirmā testējamā Programmatūras Nodevuma iesniegšanai;
6.1.2. produkcijas vides darbināšanai nepieciešamās licences – ne vēlāk kā līdz pirmās produkcijas vidē ieviešamās funkcionalitātes (ieviešanas posma) akcepttestēšanas pabeigšanai.
6.2. Sistēmas darbināšanai nepieciešamo Standartprogrammatūras licenču uzstādīšanu un konfigurēšanu veic Piegādātājs.
6.3. Par Sistēmas darbināšanai nepieciešamo licenču uzstādīšanu un konfigurēšanu Puses paraksta nodošanas – pieņemšanas aktu. (Ar grozījumiem, kas izdarīti 23.04.2024.) 

7. Programmatūras izstrāde

7.1. Programmatūras izstrāde tiek organizēta atsevišķos Sprintos, saskaņā ar Plānu. 
7.2. Sprinta izstrādes rezultātus Piegādātājs iesniedz, Programmatūras Nodevumus uzstādot Piegādātāja demonstrācijas vidē un dokumentāciju ievietojot dokumentācijas bibliotēkā. Par Sprinta rezultātu iesniegšanu Piegādātājs iesniedz Pasūtītāja kontaktpersonai paziņojumu. (Ar grozījumiem, kas izdarīti 23.04.2024.) 
7.3. Pēc Sprinta demonstrācijas (Tehniskās specifikācijas ORG.19. prasība) Pasūtītājs veic Sprinta ietvaros izstrādātās Programmatūras testēšanu saskaņā ar prasību ORG.20.  Sprinta ietvaros realizētie lietotājstāsti tiek akceptēti ja tie atbilst Līguma Tehniskās specifikācijas prasībai ORG.20. 
7.4. Ja piegādāta kārtējā un atkļūdota iepriekšējā Sprinta Programmatūra, abu Sprintu testēšanas termiņš Pasūtītājam ir 15 (piecpadsmit) darbdienas no paziņojuma par Sprintu Programmatūras iesniegšanu saņemšanas dienas.
7.5. Ja vienlaikus testēšanai Pasūtītājam iesniegta trīs Sprintu Programmatūra (kārtējā Sprinta Programmatūra un 2 (divu) atkļūdotu Sprintu Programmatūra), testēšanas termiņš Pasūtītājam ir 20 (divdesmit) darbdienas no paziņojuma par Sprintu Programmatūras iesniegšanu saņemšanas dienas. Šādā gadījumā jaunu Sprintu laidieni testēšanai tiek iesniegti tikai pēc vismaz divu testējamo Sprintu kļūdu novēršanas.
7.6. Par veiksmīgi notestētu Sprintu Pasūtītājs ievieto atzīmi REDMINE.
 
8. Izmaiņu pieprasījumi

8.1. Ja Programmatūras izstrādes vai uzturēšanas laikā Puses identificē nepieciešamību veikt izmaiņas Tehniskajā specifikācijā, šādas izmaiņas var tikt veiktas, parakstot vienošanos par izmaiņu pieprasījumu.
8.2. Izmaiņu pieprasījuma nepieciešamības gadījumā Piegādātājs:
8.2.1. Izstrādā un saskaņo ar Pasūtītāju izmaiņu pieprasījuma funkcionalitātes aprakstu; 
8.2.2. Atbilstoši funkcionalitātes aprakstam izstrādā un iesniedz Pasūtītāja izmaiņu pieprasījuma darbietilpības novērtējumu, izmantojot ekspertu metodi.
8.2.3. Ja Pasūtītājs konstatē, ka iesniegtais izmaiņu pieprasījuma novērtējums pēc ekspertu metodes pirmšķietami ir neatbilstošs, Pasūtītājs pieprasa sagatavot un iesniegt izmaiņu piedāvājuma darbietilpības novērtējumu, izmantojot Finanšu piedāvājuma 5. tabulā norādīto darbu izcenojumus.
8.3. Par katra izmaiņu pieprasījuma realizāciju Pasūtītājs un Piegādātājs slēdz papildvienošanos pie Līguma. Izmaiņu pieprasījumi, par kuriem noslēgta vienošanās Programmatūras izstrādes laikā, tiek apmaksāti atbilstoši Līguma 10.5. apakšpunkta noteikumiem.
8.4. Izmaiņu pieprasījumi Programmatūras uzturēšanas laikā tiek apmaksāti pēc to pieņemšanas ar darbu nodošanas – pieņemšanas aktu.
8.5. Realizētos izmaiņu pieprasījumus Pasūtītājs pieņem Līguma 9. punktā norādītajā kārtībā. 
 
9. Programmatūras pieņemšana

9.1. Pēc visu Sprintos iekļauto lietotājstāstu akceptēšanas, 3.-4. kategorijas kļūdu novēršanas un datu migrācijas Piegādātājs veic izstrādātā Posma vai Kārtas programmatūras piegādi akcepttestēšanai. (Ar grozījumiem, kas izdarīti 23.04.2024.) 
9.2. Ja piegādātās Programmatūras uzstādīšana Pasūtītāja testa vidē ir neveiksmīga, piegāde tiek noraidīta, par to ievadot atzīmi REDMINE.
9.3. Programmatūra tiek pieņemta, ja nodevumi atbilst Tehniskās specifikācijas 11.13. sadaļā izvirzītajām prasībām, Programmatūra atbilst Tehniskās specifikācijas prasībām, veikta datu migrācija, un Programmatūra atbilst Tehniskās specifikācijas prasībā ORG-47 iekļautajiem akcepttestēšanas kritērijiem. 
9.4. Pasūtītājs var pieņemt Programmatūru ar 3.-4. kategorijas kļūdām, ja zināms to novēršanas veids un Piegādātājs apņēmies novērst šīs kļūdas garantijas saistību ietvaros, Tehniskās specifikācijas prasībā ORG.55. norādītajā termiņā. 
9.5. Ja Programmatūra neatbilst akceptēšanas kritērijiem, Piegādātājs novērš atklātos Programmatūras trūkumus un iesniedz Programmatūru atkārtotai akcepttestēšanai. Programmatūras trūkumu novēršanas termiņš tiek ieskaitīts Līguma (posma) izpildes termiņā. 
9.6. Pēc Programmatūras akcepttesta Piegādātājs sagatavo Programmatūru ieviešanai ekspluatācijā, tajā skaitā veic atkārtotu datu migrāciju (Tehniskās specifikācijas 11.10. sadaļa).
9.7. 10 (desmit) darbdienu laikā pēc Programmatūras  ieviešanas ekspluatācijā, ja šajā laikā  nav konstatētas 1.-2. kategorijas kļūdas, tiek parakstīts darbu nodošanas – pieņemšanas akts. Gadījumā, ja pēc Programmatūras ieviešanas ekspluatācijā tiek konstatētas 1.-2. kategorijas kļūdas, darbu nodošanas – pieņemšanas akts tiek parakstīts 10 (desmit) dienu laikā pēc pēdējās šādas kļūdas novēršanas. 
9.8. Ja Programmatūra netiek ieviesta ekspluatācijā no Piegādātāja neatkarīgu apstākļu dēļ, darbu nodošanas – pieņemšanas akts tiek parakstīts 10 (desmit) dienu laikā pēc veiksmīgas Programmatūras akcepttestēšanas.

10. Līgumcena un maksājumu kārtība

10.1. Līgumcena par Sistēmas izstrādi, uzturēšanu un izmaiņu pieprasījumu realizāciju nepārsniedz _________________,00 EUR (_________________________), neskaitot pievienotās vērtības nodokli (turpmāk – Līgumcena). Pasūtītājs kopā ar Līgumā paredzēto maksājumu un atbilstoši tā apmēram maksā Piegādātājam pievienotās vērtības nodokli Latvijas Republikas normatīvajos aktos noteiktajā kārtībā.
10.2. Līgumcena sastāv no: 
10.2.1. samaksas par Sistēmas funkcionalitātes izstrādi, kas sastāda ______________,00 EUR (________________euro, 00 centi), neskaitot pievienotās vērtības nodokli (finanšu piedāvājuma sadaļa “Fiksētā cena, izstrādes un ieviešanas izmaksas”);
10.2.2. samaksas par Sistēmas uzturēšanu, kas sastāda ______________,00 EUR (________________euro, 00 centi), neskaitot pievienotās vērtības nodokli (finanšu piedāvājuma sadaļa “Fiksētā cena, Uzturēšanas cena”);
10.2.3. samaksas par izmaiņu pieprasījumu realizāciju, kas sastāda ______________,00 EUR (________________euro, 00 centi), neskaitot pievienotās vērtības nodokli (finanšu piedāvājuma sadaļa “Izmaiņu pieprasījumi”);
10.2.4. Samaksas par licenču nomu, kas sastāda ______________,00 EUR (________________euro, 00 centi), neskaitot pievienotās vērtības nodokli (finanšu piedāvājuma sadaļa “Licenču nomas cena”);

10.3. Līgumcena ir maksimālā summa, kas var tikt samaksāta Piegādātājam. Pasūtītājam nav pienākums pasūtīt izmaiņu pieprasījumus vai sistēmas konfigurēšanu pilnas Līgumcenas apmērā. 
10.4. Maksa par sistēmas uzturēšanu tiek maksāta, sākot no Sistēmas pilnīgas vai daļējas ieviešanas ekspluatācijā, par faktisko uzturēšanas periodu un par faktiski uzturamo apjomu.
10.5. Samaksa par Sistēmas izstrādi un ieviešanu un izstrādes laikā pasūtītajiem izmaiņu pieprasījumiem tiek veikta šādā kārtībā:
10.5.1. 80% (astoņdesmit procenti) no katra Sistēmas posma izstrādes cenas un izstrādes laikā pasūtīto izmaiņu pieprasījumu cenas tiek samaksāts pēc Sistēmas posma pieņemšanas un nodošanas – pieņemšanas akta parakstīšanas (Līguma 9.7. apakšpunkts vai 9.8. apakšpunkts). Gadījumā, ja Piegādātājs Pasūtītājam iesniedz bankas vai apdrošināšanas sabiedrības izsniegtu saistību izpildes galvojumu, kas nav mazāks par 20% no Sistēmas posma izstrādes cenas, Pasūtītājs pēc posma pabeigšanas var izmaksāt pilnu posma izstrādes un izstrādes laikā pasūtīto izmaiņu pieprasījumu cenu.
10.5.2. 20% (divdesmit procenti) no visu Sistēmas posmu izstrādes cenas un izstrādes laikā pasūtīto izmaiņu pieprasījumu cenas tiek samaksāts pēc Sistēmas kārtas pilnīgas ieviešanas ekspluatācijā un nodošanas – pieņemšanas akta parakstīšanas. Ja Sistēma netiek ieviesta ekspluatācijā 10 (desmit) dienas pēc veiksmīga akcepttesta, Pasūtītājs ieturējumu samaksā pēc darbu nodošanas – pieņemšanas akta (Līguma  9.8. apakšpunkts) parakstīšanas.
10.5.3. Ja tiek piedāvāta Standartprogrammatūras noma, Standartprogrammatūras nomas maksa tiek maksāta reizi gadā, atbilstoši Piegādātāja izrakstītiem rēķiniem..
10.6. Līgumcenā ir iekļautas visas izmaksas, kas nepieciešamas Pakalpojumu veikšanai, ieskaitot visus nodokļus un nodevas (izņemot PVN), visas tiešās un netiešās izmaksas, tai skaitā administratīvos, darba algas un visus citus izdevumus, kas saistīti ar Pakalpojumu nodrošināšanu pilnā apjomā, kā arī visas izmaksas, kas saistītas ar iespējamajiem riskiem (piemēram, tirgus cenu svārstības Līguma izpildes laikā). Līgumcena ir nemainīga visā Līguma darbības laikā, izņemot, ja Puses vienojas to grozīt Līgumā paredzētajā kārtībā.
10.7. [bookmark: _Hlk163731991]Uzturēšanas pakalpojumus Pasūtītājs apmaksā reizi ceturksnī, saskaņā ar darbu nodošanas – pieņemšanas aktiem, konsultācijas, kļūdu, uz kurām neattiecas garantijas saistības novēršanu un sadarbspējas nodrošināšanu ar jaunākajiem tīmekļa pārlūkiem apmaksājot atbilstoši Finanšu piedāvājumā norādītajai uzturēšanas mēneša maksai, kura reizināta ar mēnešu skaitu. Ja uzturēšanas pakalpojums nav sniegts pilnu mēnesi, finanšu piedāvājumā norādītā uzturēšanas mēneša maksa tiek dalīta ar 30 un reizināta ar dienu, kurā faktiski sniegts pakalpojums, skaitu. (Ar grozījumiem, kas izdarīti 23.04.2024.) 
10.8. Izmaiņu pieprasījumus ekspluatācijā pieņemtajā Sistēmas Programmatūrā Pasūtītājs apmaksā saskaņā ar vienošanās par izmaiņu pieprasījuma realizāciju norādīto cenu, pēc izmaiņu pieprasījumu realizācijas.
10.9. Finanšu piedāvājumā norādītās izcenojumu likmes ietver visas izmaksas, kas saistītas ar Sistēmas Programmatūras prasību analīzi, Programmatūras izstrādi, Programmatūras testēšanu, instalācijas pakotņu un dokumentācijas sagatavošanu, nodokļiem (izņemot PVN) un nodevām, kā arī nepieciešamo atļauju un licenču saņemšanu no trešajām personām, u.c. izmaksām, kas nepieciešamas Līguma pilnīgai un kvalitatīvai izpildei.
10.10. Pasūtītājs norēķinus veic 30 (trīsdesmit) dienu laikā pēc attiecīgā Pakalpojumu nodošanas – pieņemšanas akta abpusējas parakstīšanas un Piegādātāja rēķina saņemšanas, veicot bezskaidras naudas pārskaitījumu uz Piegādātāja norēķinu kontu bankā.
10.11. Piegādātājs rēķinu Pasūtītājam sagatavo atbilstoši normatīvajos aktos noteiktajam elektroniskā rēķina standartam, tajā jānorāda veiktie darbi, projekta nosaukums un numurs, un nosūta uz Pasūtītāja oficiālo elektronisko adresi VALSTS KASE: E-RĒĶINI.
10.12. Līgumcena ir maksimālā Pasūtītājam pieejamā summa un Pasūtītājam nav pienākums pasūtīt Pakalpojumu izpildi par visu Līgumcenu.
10.13. Finanšu piedāvājumā norādītā Standartprogrammatūras licenču un licenču uzturēšanas cena Piegādātājam ir saistoša visā Sistēmas dzīvescikla laikā. Sistēmas licenču uzturēšanas cena var tikt mainīta (indeksēta) atbilstoši inflācijas koeficientam vai pasūtot papildus licences. 

11. Garantijas saistības

11.1. [bookmark: _Toc486927763][bookmark: _Toc486927765]Piegādātājam jānodrošina Sistēmas garantijas saistību izpilde 24 (divdesmit četrus) mēnešus no nodošanas – pieņemšanas akta par posma Programmatūras pieņemšanu parakstīšanas dienas (Līguma 9.7. vai 9.8. apakšpunkts) parakstīšanas brīža. Garantija ietver Sistēmas kļūdu bezmaksas novēršanu Tehniskās specifikācijas ORG.55. noteiktajā kārtībā un termiņos.
11.2. [bookmark: _Toc486927766]Ja pastāv strīds par kļūdas cēloni (t.i., vai kļūdas cēlonis ir Piegādātāja veiktās darbības un kļūda novēršama garantijas saistību ietvaros, vai kļūdas cēlonis ir Pasūtītāja vai trešās personas veiktas darbības), tiek pieņemts, ka, ja kļūdu ir iespējams atkārtot Sistēmas versijā, par kuru sastādīts nodošanas – pieņemšanas akts (Līguma 9.7. vai 9.8. apakšpunkts), uz šādu kļūdu attiecas garantijas saistības.
11.3. [bookmark: _Toc486927767]Ja pastāv strīds par kļūdas cēloni, pierādīšanas pienākums ir Piegādātājam.
11.4.  Piegādātājs ne vēlāk, kā 3 (trīs) mēnešus pirms Līguma izpildes termiņa iesniedz Pasūtītājam garantijas saistību nodrošinājumu 100 000,00 EUR (viens simts tūkstotis euro, 00 centu) apmērā.
11.5. 	Garantijas saistību nodrošinājumu Pasūtītājs ir tiesīgs izmantot, lai kompensētu Piegādātāja Līguma saistību neizpildes rezultātā Pasūtītājam nodarītos zaudējumus, kas izpaudušies kā trešajām personām samaksātās summas par kļūdu, uz kurām attiecas garantijas saistības, novēršanu un  lai ieturētu līgumsodu saskaņā ar Līguma 14.10. apakšpunktu.
11.6. 	Garantijas saistību nodrošinājums ir Latvijas Republikā reģistrētas komercbankas, tās filiāles vai citā Eiropas Savienības vai Eiropas Ekonomiskās zonas dalībvalstī reģistrētas bankas izsniegta beznosacījuma garantija (turpmāk – Bankas garantija) vai apdrošinātāja, kuram ir tiesības veikt apdrošināšanu Latvijas Republikas teritorijā saskaņā ar Apdrošināšanas un pārapdrošināšanas likumu, izsniegta apdrošināšanas polise (turpmāk – Apdrošinātāja galvojums), kura saturs atbilst pievienotajai garantijas saistību izpildes nodrošinājuma formai (Līguma 6. pielikums). 
11.7. Pirms Līgumā noteiktās Bankas garantijas/Apdrošinātāja galvojuma parakstīšanas attiecīgā Bankas garantija/Apdrošinātāja galvojums Piegādātājam jāsaskaņo ar Pasūtītāju, un tās saturam jāatbilst Līguma 5. pielikumā pievienotajai formai. Jebkādi grozījumi Bankas garantijā/Apdrošinātāja galvojumā iepriekš ir rakstveidā jāsaskaņo ar Pasūtītāju.
11.8. Garantijas saistību nodrošinājumam jāstājas spēkā ar tā izsniegšanas brīdi un jābūt spēkā Garantijas laikā un 1 (vienu) mēnesi pēc garantijas termiņa beigām.
11.9. Bankas garantijai/Apdrošinātāja galvojumam ir jābūt spēkā arī gadījumā, ja Piegādātājam ir pasludināta maksātnespēja vai Piegādātājs ir likvidēts.
11.10. Pēc Piegādātāja pieprasījuma Pasūtītājs atdod Piegādātājam noteiktās Bankas garantijas/Apdrošinātāja galvojuma dokumentu, kuram ir beidzies spēkā esamības termiņš.

12. Neizpaužama informācija un personas datu apstrāde

12.1. Par neizpaužamu informāciju Līguma izpratnē Puses uzskata jebkādu informāciju, kas Piegādātājam vai tā personālam kļuvusi zināma saistībā ar Līguma izpildi (turpmāk – Neizpaužama informācija). 
12.2. Par Neizpaužamu informāciju uzskatāma informācija neatkarīgi no tā, kādā formā šī informācija ir ietverta, izveidota vai uzglabāta, t.i., tā var būt mutiskā, rakstiskā, elektroniskā vai jebkāda veida datu nesējos noformētā formā.
12.3. Līguma ietvaros Neizpaužamu informāciju ir tiesīgs lietot tikai Piegādātājs un tā personāls, kurš parakstījis ārpakalpojuma sniedzēja organizācijas darbinieka apliecinājumu (Konkursa nolikuma 5. pielikums “Konfidencialitātes saistības”).
12.4. Puses ar Neizpaužamas informācijas prettiesisku izpaušanu saprot Neizpaužamas informācijas nodošanu mutiski, rakstiski, elektroniski vai jebkādā citā tehniskā veidā, tās kopēšanu, pavairošanu, kopēšanu datu nesējos, izplatīšanu, pārdošanu, dāvināšanu, iznomāšanu, izmainīšanu, pārveidošanu, labošanu un nodošanu trešajām personām vai citas līdzīgas darbības ar Neizpaužamu informāciju.
12.5. Neizpaužamas informācijas aizsardzības noteikumi neattiecas uz tādu informāciju:
12.5.1. kas tās nodošanas laikā vai pēc tam ir kļuvusi likumīgā kārtā publiski pieejama (tādējādi, nav attiecināms uz gadījumiem, kad informācija kļūst pieejama Līguma noteikumu neizpildes rezultātā piegādātāja vai tā personāla rīcības dēļ);
12.5.2. kas bija likumīgā kārtā piegādātājam vai tā personālam pieejama pirms tās saņemšanas no Pasūtītāja (pierādīšanas pienākums ir Piegādātājam);
12.5.3. kura saskaņā ar Latvijas Republikas normatīvajiem aktiem ir atklāta vai kuru valdības, valsts vai pašvaldību iestādes noteikušas par atklātu;
12.5.4. kura, ievērojot Latvijas Republikas normatīvo aktu prasības, ir jānodod valsts vai pašvaldību iestādēm, kuras saskaņā ar normatīvajos aktos šīm iestādēm dotajām tiesībām padara saņemto informāciju par atklātu un publiski pieejamu;
12.5.5. kura oficiāli ir publicēta Pasūtītāja interneta tīmekļvietnē, preses izdevumos, grāmatās, publiski pieejamos informatīvos katalogos, bukletos, informatīvos iespiedmateriālos un reklāmās.
12.6. Piegādātājs un tā personāls Neizpaužamo informāciju izmanto un pielieto, stingri ievērojot Pasūtītāja rakstiskos norādījumus, apņemoties pakļauties arī visu citu Pasūtītāja darbību reglamentējošo normatīvo aktu prasībām, kā arī citu dokumentu, kurus tieši norādīs Pasūtītājs, prasībām. Attiecīgie Pasūtītāja iekšējie normatīvie akti tiek izsniegti Piegādātājam pēc tā atbildīgās kontaktpersonas pieprasījuma, kā arī Piegādātājs tiek informēts par izmaiņām tam izsniegtajos Pasūtītāja iekšējos normatīvajos aktos.
12.7. Piegādātājs un tā personāls Neizpaužamo informāciju uzglabā tādā drošā vietā un veidā, lai pilnībā izslēgtu iespēju trešajām personām piekļūt pie Neizpaužamas informācijas. Piegādātājam un tā personālam jāizmanto visi iespējamie aizsardzības līdzekļi, lai droši uzglabātu Neizpaužamo  informāciju. Ja Piegādātāja un tā personāla rīcībā nav pietiekami droši Neizpaužamās informācijas aizsardzības līdzekļi, tam ir pienākums nekavējoties par to informēt Pasūtītāju, lai vienotos par tālāko darbību.
12.8. Piegādātājs pirms Līguma izpildes uzsākšanas iesniedz Pasūtītājam piegādātāja personāla parakstītu apliecinājumu par konfidencialitāti un par fizisko personu datu apstrādi atbilstoši Konkursa nolikuma 5. pielikumā “Konfidencialitātes saistības” pievienotajam veidlapas paraugam.
12.9. Piegādātājs ir atbildīgs, lai nekavējoties, pēc iespējas saprātīgi īsākā laikā, tas paziņotu Pasūtītājam par katru gadījumu, kad Neizpaužama informācija, kas tika nodota Piegādātāja vai tā personāla rīcībā, ir nozaudēta (neatkarīgi no nozaudēšanas iemesliem), trešo personu nolaupīta vai notikusi trešo personu prettiesiska un pretlikumīga iejaukšanās – informācijas pārveidošana, daļēja vai pilnīga dzēšana, pārkopēšana un nodošana citām personām, kurām nav Līgumā paredzētas tiesības piekļūt Neizpaužamai informācijai, kā arī, ja notikušas cita veida prettiesiskas vai pretlikumīgas darbības ar Neizpaužamo informāciju, ja iestājušies Līguma 18. punktā norādītie nepārvaramas varas apstākļi, kā arī visiem iespējamiem līdzekļiem censties novērst un/vai mazināt nevēlamās sekas.
12.10. Piegādātājs nodrošina, ka pēc Pasūtītāja kontaktpersonas pirmā rakstiskā pieprasījuma nekavējoties tiek iznīcināta rakstiskā, elektroniskā vai jebkāda veida datu nesējos noformētā formā esošā Neizpaužamā informācija (pēc Pasūtītāja kontaktpersonas norādījumiem – visā tās apjomā, tās atsevišķas daļas, tās oriģināli, kopijas vai cita veida atvasinājumi), kā arī nodrošina, ka tiek izpildīti citi Pasūtītāja  kontaktpersonas norādījumi attiecībā uz Neizpaužamo informāciju, ja vien tie nav pretrunā ar Latvijas Republikas normatīvo aktu prasībām vai Līguma noteikumiem. 
12.11. Piegādātājs pēc Neizpaužamās informācijas saņemšanas uzņemas pilnu atbildību par to, lai jebkurā brīdī, kamēr Piegādātāja un tā personāla rīcībā un atbildībā ir nodota Neizpaužama informācija, tas spētu sniegt Pasūtītājam informāciju par neizpaužamās informācijas glabāšanas vietu, uzglabāšanas apstākļiem, kā arī pēc Pasūtītāja kontaktpersonas pirmā rakstiskā pieprasījuma spētu nekavējoties uzrādīt Neizpaužamo informāciju, tās atrašanās un glabāšanas vietu un sniegt informāciju par Neizpaužamās informācijas glabāšanas apstākļiem.
12.12. Ierobežotas pieejamības informācijas, t.i., Informācijas atklātības likuma 5. panta otrajā daļā minētās informācijas sūtīšana starp Pusēm, ja izmanto publiskus tīklus, notiek šifrētā veidā, Līgumā noteiktajām Pušu kontaktpersonām iepriekš vienojoties par šifrēšanas metodi.
12.13. Piegādātājs ir pilnā mērā atbildīgs par viņa rīcībā nodoto Neizpaužamo informāciju un apņemas segt Pasūtītājam visus nodarītos zaudējumus, kas radušies Piegādātāja vai tā personāla prettiesiskas rīcības (darbības vai bezdarbības) rezultātā, kam par iemeslu ir rupja neuzmanība vai ļauns nolūks.
12.14. Ja Pasūtītājs Līguma darbības laikā vēlēsies paplašināt Neizpaužamās informācijas lietotāju loku no Piegādātāja puses, par to Puses vienosies atsevišķi, noslēdzot abpusēju rakstisku vienošanos, ar kuru tiks iepazīstinātas personas, kurām tiks piešķirta iespēja piekļūt Neizpaužamajai informācijai.
12.15. Piegādātājs ir tiesīgs noteikt komercnoslēpuma statusu informācijai, kuru tas Līguma izpildes gaitā nodod Pasūtītājam un noteikt šādas informācijas aizsardzības veidu. Komercnoslēpuma statuss nevar attiekties uz Līguma izpildes gaitā radītajiem nodevumiem, 
12.16. Personas datu apstrādi Piegādātājs veic saskaņā ar Latvijas Republikā spēkā esošajiem normatīvajiem aktiem personas datu apstrādes jomā. 
12.17. Piegādātājs Līguma izpratnē atbilstoši Eiropas Parlamenta un padomes 2016. gada 27. aprīļa regulai 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula jeb regula) ir Apstrādātājs, kas veic datu apstrādi Pasūtītāja kā Pārziņa interesēs un uzdevumā.
12.18. Piegādātājs izmanto tam uzticētos personas datus vienīgi Līgumā noteiktajam mērķim, t.i., Pakalpojumu izpildei.
12.19. Piegādātājs nodrošinās, ka tiks īstenoti atbilstoši tehniskie un organizatoriskie pasākumi tādā veidā, kas nodrošina datu subjektu tiesību aizsardzību.
12.20. Piegādātājam ir pienākums informēt Pasūtītāju par drošības incidentiem, kura rezultātā pārkāpta tam uzticēto personas datu konfidencialitāte, pieejamība vai integritāte.
12.21. Piegādātājs apņemas iznīcināt visus fizisko personu datus, kuri nonākuši Piegādātāja rīcībā saistībā ar Pakalpojumu izpildi nekavējoties pēc Līguma izbeigšanas.

13. Autortiesības

13.1. [bookmark: _Ref443990756][bookmark: _Ref443990772]Piegādātājs licencē Pasūtītājam izstrādāto Programmatūru saskaņā ar Eiropas Savienības sabiedriskās licences aktuālas redakcijas noteikumiem.
13.2. Piegādātājs garantē, ka ar visiem darbiniekiem, tajā skaitā, apakšuzņēmēju darbiniekiem ir noslēgti līgumi par darba devēja uzdevumā radītu darbu (Autortiesību likuma 12. panta otrā daļa).
13.3. Piegādātājs apņemas nodrošināt, ka visu Līguma izpildes rezultātā radīto un Pasūtītājam nodoto, un Pasūtītāja pilnā apmērā apmaksāto autortiesību objektu autori neizmantos Autortiesību likuma 14. panta pirmajā daļā noteiktās autora personiskās tiesības uz izlemšanu, vai darbs tiks izziņots un kad tas tiks izziņots (14. panta pirmās daļas 2. punkts), uz darba atsaukšanu (14. panta pirmās daļas 3. punkts), uz vārda norādīšanu (14. panta pirmās daļas 4. punkts), uz darba neaizskaramību (14. panta pirmās daļas 5. punkts) un pretdarbību (14. panta pirmās daļas 6. punkts), pretējā gadījumā Piegādātāja pienākums ir segt visus Pasūtītāja zaudējumus. 
13.4. Piegādātājam savos iesniedzamajos Nodevumos ir aizliegts iekļaut jebkādas norādes, kas satur ierobežojumus Pasūtītājam pilnīgi brīvi rīkoties (sadalīt, publicēt, iekļaut izvilkumus citos tekstos, nodot citām personām u. c.) ar saņemtajiem Nodevumiem vai to daļām. Piegādātājs nedrīkst nekādā gadījumā pieprasīt, lai Pasūtītājs, jebkādi izmantojot Nodevumus, obligāti publicē atsauces uz Piegādātāju. Šajā apakšpunktā raksturotās norādes Nodevumos, rīkojoties ar tiem vai jebkādām to daļām, Pasūtītājs neņem vērā. 
13.5. Piegādātājs atzīst, ka Sistēmas darbināšanas rezultātā radīto elektronisko datubāžu veidotājs ir Pasūtītājs (saskaņā ar Autortiesību likuma IX. nodaļu).
13.6. Ja Nodevums ir saistīts ar trešo personu autortiesību izmantošanu, Piegādātājs apliecina, ka tas nodrošinās visu nepieciešamo licenču saņemšanu, kas var būt nepieciešamas attiecīgā Nodevuma lietošanai.
13.7. Piegādātāja vainas dēļ radīto trešo personu autortiesību aizskārumu gadījumā Piegādātājam ir pienākums:
13.7.1. bez maksas nekavējoties novērst trešo personu jebkādu tiesību aizskārumu; 
13.7.2. pēc Pasūtītāja pieprasījuma uz sava rēķina aizstāvēt Pasūtītāju, ja trešās personas cēlušas prasījumus par autortiesību aizskārumu; 
13.7.3. segt Pasūtītāja izdevumus un zaudējumus, kas rodas saistībā ar trešo personu autortiesību aizskārumu vai trešo personu celtajiem prasījumiem par autortiesību aizskārumu.
13.8. Līguma 13.7. apakšpunktā noteiktais netiek ierobežots ne laikā, ne atbildības apjomā.



14. Pušu mantiskā atbildība

14.1. Par Līguma saistību neizpildi un / vai par otrai Puse nodarītiem zaudējumiem Puses ir materiāli atbildīgas atbilstoši Līguma noteikumiem un Latvijas Republikas normatīvajiem aktiem. Puses nav atbildīgas par nejaušu zaudējumu un negūtās peļņas atlīdzināšanu. Zaudējumi atlīdzināmi apmērā, kurš nepārsniedz līgumcenu. (Ar grozījumiem, kas izdarīti 23.04.2024.)  
14.2. Sistēmas vai Sistēmas posma izstrādes termiņu neievērošanas gadījumā Pasūtītājam ir tiesības pieprasīt un Piegādātājam pēc Pasūtītāja pieprasījuma ir pienākums maksāt Pasūtītājam līgumsodu 0,1 % (nulle, komats, viena procenta) apmērā no Sistēmas / Sistēmas posma cenas, bet ne vairāk kā 10 % (desmit procentu) apmērā no Sistēmas cenas par katru nokavēto dienu. 
14.3. Par Līguma 13.6. apakšpunktā norādīto prasību neievērošanu Pasūtītājam ir tiesības pieprasīt un Piegādātājam pēc Pasūtītāja pieprasījuma ir pienākums maksāt Pasūtītājam līgumsodu tā Nodevuma līgumcenas apmērā, attiecībā uz kuru ir pārkāptas Līguma 13.6. apakšpunkta prasības.
14.4. Par maksājuma kavējumu Piegādātājam ir tiesības pieprasīt un Pasūtītājam pēc Piegādātāja pieprasījuma ir pienākums maksāt Piegādātājam nokavējuma procentus 0,1% (nulle, komats, viena procenta) apmērā no attiecīgās nokavētās maksājuma daļas par katru nokavēto dienu, ja minētais nokavējums radies Pasūtītāja vainas dēļ. 
14.5. (Izslēgts ar grozījumiem, kas izdarīti 23.04.2024.)
14.6. Par Sistēmas vai posma nekvalitatīvu piegādi, ja piegādāto Sistēmu vai posmu nav bijis iespējams pieņemt ar 3 (trīs) akcepttestēšanas kārtām, par ko Pasūtītājs ir sagatavojis Trūkumu aktu, Pasūtītājam ir tiesības pieprasīt un Piegādātājam pēc Pasūtītāja pieprasījuma ir pienākums maksāt Pasūtītājam līgumsodu 10% (desmit procentu) apmērā no Sistēmas vai posma izstrādes cenas.
14.7. Ja Piegādātājs nenodrošina Līguma 4. pielikumā “Piegādātāja vadošo speciālistu un apakšuzņēmēju saraksts” norādīto speciālistu piedalīšanos Līguma izpildē, par ko sastādīts Trūkumu akts, Piegādātājs maksā Pasūtītājam līgumsodu 500,00 EUR (pieci simti euro) apmērā par katru konstatēto gadījumu.
14.8. Par Līguma 3.4.8. apakšpunktā minētā termiņa neievērošanu Piegādātājs maksā līgumsodu 100,00 EUR (viens simts euro) apmērā par katru kavējuma dienu. 
14.9. Ja Piegādātājs, vai tā Līguma izpildē piesaistītais personāls neievēro Līguma 12.1. – 12.13. apakšpunktā noteiktās Neizpaužamās informācijas aizsardzības prasības, Piegādātājs maksā līgumsodu 1000,00 (viens tūkstotis euro) par katru gadījumu.
14.10. Par Līguma 11.1. apakšpunktā noteiktā garantijas saistību prasību neievērošanu Pasūtītājs maksā līgumsodu:
14.10.1. 100,00 EUR (viens simts euro) apmērā par katru kavējuma stundu avārijas vai kritiskas kļūdas gadījumā;
14.10.2. 100 EUR (viens simts euro) par katru nokavējuma dienu būtiskas kļūdas gadījumā.
14.11. Ja Pasūtītājs izbeidzis Līgumu Piegādātāja vainas dēļ, Piegādātājs maksā Pasūtītājam līgumsodu 10% (desmit procentu) apmērā no Līgumcenas. Šādā gadījumā citi līgumsodi (izņemot jau iepriekš aprēķinātos līgumsodus) netiek pieprasīti. 
14.12. Pasūtītājs ir tiesīgs ieturēt līgumsodu un nodarīto zaudējumu summas apmēru no Piegādātāja piestādītā rēķina. Ja līgumsods vai zaudējumi nav ieturēti vai nevar tikt ieturēti ieskaita kārtībā, Piegādātājs samaksu veic 10 (desmit) darbdienu laikā pēc Pasūtītāja rēķina izrakstīšanas. 
14.13. Piegādātājs ir atbildīgs par finanšu piedāvājumā norādītās standartprogrammatūras licenču uzturēšanas cenas saglabāšanu visā Sistēmas  dzīvescikla laikā un sedz Pasūtītāja zaudējumus gadījumā, ja Sistēmas dzīvescikla laikā tiek palielināta Standartprogrammatūras uzturēšanas cena (izņemot cenas indeksāciju atbilstoši inflācijai un uzturēšanas cenu izmaiņu papildus licenču uzstādīšanas gadījumā). Šī saistība saglabā spēku arī pēc Līguma pilnīgas izpildes. 
14.14. Līgumsoda samaksa neatbrīvo Piegādātāju no Līgumā noteikto saistību izpildes un zaudējumu atlīdzības pienākuma. Zaudējumu atlīdzināšana neatbrīvo Puses no Līgumā noteikto saistību izpildes. Līgumsods netiek iekļauts zaudējumu summas aprēķinā.

15. Līguma spēkā stāšanās kārtība un darbības termiņš

15.1. Līguma spēkā stāšanās diena ir pēdējā pievienotā drošā elektroniskā paraksta un tā laika zīmoga datums. Līgums termiņš ir 60 (sešdesmit) mēneši vai līdz Līgumcenas pilnīgai izlietošanai, atkarībā no tā, kurš no nosacījumiem iestāsies pirmais. (Ar grozījumiem, kas izdarīti 23.04.2024.)  
15.2. [bookmark: _Hlk69385336]Sistēmas uzturēšana tiek veikta, sākot ar katra Posma Programmatūras nodošanu ekspluatācijā un tiek nodrošināta līdz Līguma darbības beigu termiņam.
15.3. Pasūtītājs ir tiesīgs izbeigt Līgumu ar vienpusēju paziņojumu šādos gadījumos:
15.3.1. Piegādātājs ir būtiski (vairāk kā par 60 dienām) nokavējis Posma Programmatūras nodošanas termiņu un termiņa kavējumā nav vainojams Pasūtītājs;
15.3.2. Piegādātāja Līguma saistību izpildījums neatbilst Līguma noteikumiem (testēšanai iesniegtais Posma Programmatūras nodevums trīs reizes pēc kārtas ticis noraidīts), un šī neatbilstība nav vai nevar tikt novērsta Līgumā paredzētajā termiņā un neatbilstībā nav vainojams Pasūtītājs;
15.3.3. Piegādātājs Līguma noslēgšanas vai izpildes laikā sniedzis nepatiesas ziņas vai apliecinājumus;
15.3.4. Piegādātājs Līguma noslēgšanas vai izpildes laikā pārkāpis normatīvo aktu attiecībā uz Līguma slēgšanu vai izpildi;
15.3.5. Piegādātājs ir patvaļīgi pārtraucis Līguma izpildi, tai skaitā ja Piegādātājs nav sasniedzams juridiskajā vai faktiskajā adresē;
15.3.6. Piegādātājam ir ierosināts/uzsākts tiesiskās aizsardzības process, pasludināts maksātnespējas process vai uzsākta likvidācija, vai iestājušies citi apstākļi, kas liedz vai liegs Piegādātājam turpināt Līguma izpildi saskaņā ar Līguma noteikumiem vai, kas negatīvi ietekmē Pasūtītāja tiesības, kuras izriet no Līguma;
15.3.7. Ja Piegādātājs nodarījis Pasūtītājam zaudējumus un nav tos atlīdzinājis;
15.3.8. Ja Piegādātājs nevar nodrošināt Līguma izpildei nepieciešamo vadošo speciālistu iesaisti un par to jau ir ticis piemērots līgumsods;
15.3.9. Piegādātājam, Piegādātāja valdes vai padomes loceklim, patiesajam labuma guvējam, pārstāvēttiesīgajai personai vai prokūristam, vai personai, kura ir pilnvarota pārstāvēt Piegādātāju darbībās, kas saistītas ar filiāli, vai personālsabiedrības biedram, tā valdes vai padomes loceklim, patiesajam labuma guvējam, pārstāvēttiesīgajai personai vai prokūristam, ja pretendents ir personālsabiedrība, ir noteiktas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts sankcijas, kas kavēs Līguma izpildi vai patiesā labuma guvējs ir Krievijas Federācijā reģistrēta juridiska vai fiziska persona;
15.3.10. Līguma slēgšanas tiesību piešķiršanas brīdī Piegādātājs bija atbilstošs kādam no Publisko iepirkumu likuma 42. panta otrajā daļā minētajiem izslēgšanas iemesliem un bija izslēdzams no iepirkuma procedūras;
15.3.11. Līguma slēgšanas tiesībām Piegādātājam nevajadzēja tikt piešķirtām Līgumā par Eiropas Savienību, Līgumā par Eiropas Savienības darbību un Publisko iepirkumu likumā paredzēto pienākumu būtiska pārkāpuma dēļ, kuru Līguma par Eiropas Savienības darbību 258. pantā noteiktajā procedūrā konstatējusi Eiropas Savienības Tiesa.
15.3.12. ja Līguma darbības laikā iestājas Konkursa nolikuma 6.8. un/vai 6.9. apakšpunktā noteiktais gadījums, kurš liedz turpināt Līgumu.
15.4. Pasūtītājs ir tiesīgs izbeigt Līgumu vai apturēt Līguma izpildi uz laiku, ja: 
15.4.1. Ministru kabinetā ir ierosināta attiecīgā ārvalstu finanšu instrumenta plānošanas perioda prioritāšu un aktivitāšu pārskatīšana, un saistībā ar to Pasūtītājam var tikt samazināts vai atsaukts ārvalstu finanšu instrumenta finansējums, ko Pasūtītājs bija paredzējis izmantot attiecīgo Līgumā paredzēto maksājuma saistību segšanai;
15.4.2. saskaņā ar ārvalstu finanšu instrumenta vadībā iesaistītas iestādes vai Ministru kabineta lēmumu;
15.4.3. [bookmark: _Ref47618654]ārējā normatīvajā aktā noteiktajos gadījumos;
15.4.4. turpmāku Līguma izpildi padara neiespējamu nepārvarama vara.
15.5. Ja Līgums tiek izbeigts, pamatojoties uz kādu no Līguma 15.3.1. – 15.3.8. apakšpunktu, Pasūtītājs nesedz Piegādātājam radušos zaudējumus, bet Piegādātāja faktiski sniegtos Pakalpojumus Pasūtītājs apmaksā tikai tādā gadījumā, ja tie ir pieņemti ar nodošanas – pieņemšanas aktu un ir izmantojami Līguma mērķa sasniegšanai.
15.6. Ja Līgums tiek izbeigts, pamatojoties uz kādu no Līguma 15.3.9. – 15.3.12. apakšpunktu, Pasūtītājs nesedz Piegādātājam radušos zaudējumus, kā arī neveic nekādus maksājumus par sniegtajiem Pakalpojumiem.

16. Pakalpojumu drošības prasības
16.1. Piegādātājs nodrošina, ka:
16.1.1. Pakalpojumi atbilst normatīvajos aktos noteiktajām informācijas drošības prasībām;
16.1.2. Pakalpojumi nerada neautorizētiem un neautentificētiem lietotājiem Sistēmas funkcionalitātē neparedzētu iespēju strādāt ar Sistēmu vai piekļūt Sistēmas datiem;
16.1.3. Pakalpojumi nedod iespēju lietotājam piekļūt informācijai, kas varētu apdraudēt Sistēmas drošību;
16.1.4. Pakalpojumu tehnoloģisko lietotāju kontiem ir noteiktas mazākās nepieciešamās tiesības;
16.1.5. Piegādātājs nodrošina Sistēmas drošības testu pārklājumu (kur tas ir piemērojams) vismaz atbilstoši OWASP (Open Web Application Security Project) ASVS (Application Security Verification Standard) 4 Level 2 (Standard) vai ekvivalents; 
16.1.6. Pakalpojumi (kur tas ir piemērojams) atbilst LVS ISO/IEC 15408-1:2010 Informācijas tehnoloģija. Drošības paņēmieni. IT drošības izvērtēšanas kritēriji. 1.daļa: Ievads un vispārīgais modelis; LVS ISO/IEC 15408-2:2011 Informācijas tehnoloģija. Drošības metodes. Kritēriji informācijas tehnoloģiju drošības novērtēšanai. 2. daļa: Drošības funkcionālās prasības un LVS ISO/IEC 15408-3:2011 (Informācijas tehnoloģija. Drošības metodes. Kritēriji informācijas tehnoloģiju drošības novērtēšanai. 3. daļa: Drošības garantēšanas prasības).
16.1.7. Pasūtītājs nekavējoties tiek informēts par konstatētajiem drošības incidentiem (notikumu vai nodarījumu, kura rezultātā tiek apdraudēta informācijas integritāte, pieejamība vai konfidencialitāte);
16.1.8. Pasūtītājs nekavējoties tiek informēts par atklātajām ievainojamībām Pakalpojumu izpildē izmantotajos tehnoloģiskajos rīkos;
16.1.9. Piegādātājam ir pienākums pēc Līguma termiņa beigām dzēst viņa rīcībā nonākušos  Pasūtītāja datus.
16.2. Līguma darbības laikā Piegādātājs nodrošina Sistēmas drošības apdraudējumu, kurus atklāj Pasūtītājs veiktās Sistēmas drošības pārbaudes (drošības auditi), novēršanu.
16.3. Piegādātājam ir pienākums informēt Pasūtītāju par Konkursa nolikuma 6.8. un/vai 6.9. apakšpunktā noteiktajām drošības prasībām, kuras var ietekmēt Līguma izpildi.
16.4. Piegādātājam ir pienākums Līguma darbības laikā nekavējoties, bet ne vēlāk kā 2 (divu) dienu laikā informēt Pasūtītāja par patiesā labuma guvēja maiņu.

17. Strīdu izšķiršana

17.1. Puses apņemas darīt visu iespējamo, lai visus strīdus, kas varētu rasties sakarā ar Līgumu, izšķirtu savstarpēju sarunu un vienošanās ceļā.
17.2. Strīdi, kurus nav iespējams izšķirt vienošanās ceļā, tiek izšķirti Latvijas Republikas tiesā, piemērojot Latvijas Republikas normatīvos aktus.
17.3. Pretenzijas, kas saistītas ar līgumsaistību izpildi, tiek izskatītas 10 (desmit) darbdienu laikā, skaitot no rakstiskas pretenzijas saņemšanas dienas.

18. Nepārvarama vara

18.1. Puses tiek atbrīvotas no atbildības par Līguma pilnīgu vai daļēju neizpildi, ja šāda neizpilde radusies nepārvaramas varas rezultātā, kuras darbība sākusies pēc Līguma noslēgšanas un kuru nevarēja iepriekš ne paredzēt, ne novērst, un kas nav radusies Puses vai tās kontrolē esošas personas rīcības dēļ, un, kas padara Līguma saistību izpildi ne tikai apgrūtinošu, bet neiespējamu.
18.2. Nepārvarama vara nozīmē jebkādu neparedzamu ārkārtas situāciju vai notikumu, kas ir ārpus Pušu kontroles un nav radies to kļūdas vai nevērīgas rīcības dēļ vai, kas kavē vienu no Pusēm veikt kādu no Līgumā noteiktajiem pienākumiem un no kura nav bijis iespējams izvairīties, veicot pienācīgus piesardzības pasākumus.
18.3. [bookmark: p174][bookmark: p-475271]Puses par nepārvaramas varas apstākļiem uzskata, piemēram, dabas stihijas (zemestrīces, plūdus, orkānus un tml.), ugunsgrēkus, jebkāda veida karadarbību, epidēmiju, okupāciju, terora aktus, blokādes, embargo. Par nepārvaramas varas apstākļiem Puses neuzskata darba strīdus un streikus.
18.4. Nepārvaramas varas apstākļu pierādīšanas pienākums gulstas uz to Pusi, kura uz tiem atsaucas.
18.5. Par nepārvaramas varas apstākļu iestāšanos vai izbeigšanos Puse informē otru Pusi rakstveidā 3 (trīs) darbdienu laikā, skaitot no šādu apstākļu iestāšanās vai izbeigšanās.
18.6. Iestājoties nepārvaramas varas apstākļiem, Puses var pagarināt Līgumā noteikto saistību izpildes termiņus, Līguma darbības termiņu vai izbeigt Līgumu, par to rakstiski vienojoties.
18.7. Ja nepārvaramas varas apstākļi ilgst ilgāk par vienu mēnesi, Pusi ir tiesības vienpusēji izbeigt Līgumu, par to informējot otru Pusi.

19. Apakšuzņēmēju un personāla nomaiņa

19.1. Piegādātājs ir tiesīgs veikt Piegādātāja speciālistu un apakšuzņēmēju maiņu, tikai rakstveidā saskaņojot to ar Pasūtītāju.
19.2. Pasūtītājs nepiekrīt Līguma 4. pielikumā “Piegādātāja vadošo speciālistu un apakšuzņēmēju saraksts” norādīto Piegādātāja vadošo speciālistu maiņai, ja piedāvātais speciālists neatbilst Līguma 4. pielikumā “Piegādātāja vadošo speciālistu un apakšuzņēmēju saraksts” noteiktajām minimālajām prasībām.
19.3. Pārbaudot jaunā apakšuzņēmēja atbilstību, Pasūtītājs piemēro Publisko iepirkumu likuma 42. panta noteikumus. Publisko iepirkumu likuma 42. panta ceturtajā daļā minētos termiņus skaita no dienas, kad lūgums par apakšuzņēmēja nomaiņu iesniegts Pasūtītājam.
19.4. Pasūtītājs nepiekrīt Līguma 4. pielikumā “Piegādātāja vadošo speciālistu un apakšuzņēmēju saraksts” norādīto apakšuzņēmēju maiņai, ja pastāv kāds no šādiem nosacījumiem:
19.4.1. Piegādātāja piedāvātais apakšuzņēmējs neatbilst Līguma 4. pielikumā “Piegādātāja vadošo speciālistu un apakšuzņēmēju saraksts” izvirzītajām prasībām;
19.4.2. tiek nomainīts apakšuzņēmējs, uz kura iespējām iepirkuma procedūrā Piegādātājs balstījies, lai apliecinātu savas kvalifikācijas atbilstību paziņojumā par Līgumu un iepirkuma procedūras dokumentos noteiktajām prasībām, un piedāvātajam apakšuzņēmējam nav vismaz tādas pašas kvalifikācijas, uz kādu iepirkuma procedūrā Piegādātājs atsaucies, apliecinot savu atbilstību iepirkuma procedūrā noteiktajām prasībām vai tas atbilst Publisko iepirkumu likuma 42. panta otrajā daļā minētajiem pretendentu izslēgšanas nosacījumiem;
19.4.3. piedāvātais apakšuzņēmējs, kura sniedzamo pakalpojumu vērtība ir vismaz 10 000 EUR (desmit tūkstoši euro) bez PVN, atbilst Publisko iepirkumu likuma 42. panta otrajā daļā minētajiem pretendentu izslēgšanas nosacījumiem (Ar grozījumiem, kas izdarīti 23.04.2024.);
19.4.4. apakšuzņēmēja maiņas rezultātā tiktu izdarīti tādi grozījumi Piegādātāja piedāvājumā, kuri, ja sākotnēji būtu tajā iekļauti, ietekmētu piedāvājuma izvēli atbilstoši Konkursa dokumentos noteiktajiem piedāvājuma vērtēšanas kritērijiem.
19.5. Pasūtītājs pieņem lēmumu atļaut vai atteikt Piegādātāja apakšuzņēmēju vai vadošo speciālistu nomaiņu vai jaunu apakšuzņēmēju iesaistīšanu Līguma izpildē iespējami īsā laikā, bet ne vēlāk kā 5 (piecu) darbdienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai atbilstoši Publisko iepirkumu likuma 62. panta noteikumiem, tajā skaitā kompetentas valsts drošības iestādes atzinumu. 
19.6. Piegādātājs ir atbildīgs par to, lai noteikumus par Līguma izpildē iesaistītā personāla un apakšuzņēmēju maiņu ievēro arī tā piesaistītie apakšuzņēmēji. 

20. Līguma grozījumi

20.1. Visi Līguma grozījumi, labojumi un papildinājumi noformējami rakstveidā, Pusēm savstarpēji vienojoties, izņemot Līgumā noteiktajos gadījumos, kad Pusēm ir tiesības veikt darbības vienpusēji, un ar abpusējas parakstīšanas brīdi kļūst par Līguma neatņemamu sastāvdaļu.
20.2. [bookmark: _Hlk163732204]Pusēm ir tiesības Pakalpojumu izpildes gaitā grozīt nebūtiskus (Publisko iepirkumu likuma izpratnē) Līguma noteikumus, kā arī veikt grozījumus Publisko iepirkumu likuma 61. panta piektās daļas 2. punktā noteiktajos gadījumos, kā arī veikt būtiskus grozījumus atbilstoši Līguma 20.3. apakšpunktā noteiktajam, grozījumu kopējai vērtībai naudas izteiksmē nepārsniedzot 50% no līgumcenas (Ar  grozījumiem, kas izdarīti 23.04.2024.).  
20.3. Būtiski Līguma grozījumi var būt šādi: 
20.3.1. Līgumsaistību izpildes termiņš var tikt pagarināts, ja saistību nav iespējams izpildīt termiņā no Piegādātāja neatkarīgu apstākļu dēļ (trešo personu saistību kavējumi, saistīto informācijas sistēmu izstrādes termiņu kavējumi). Piegādātājam ir pienākums pamatot šādu apstākļu esamību un ietekmi uz Līguma izpildi. Šādā gadījumā saistību izpildes termiņš tiek pagarināts par kavējuma laiku;
20.3.2. Izstrādājamā Sistēma var tikt papildināta ar jaunu funkcionalitāti, ja šāda nepieciešamība izriet no ārēja tiesību akta, jaunas Pasūtītāja vajadzības, kura nav iekļauta Tehniskajā specifikācijā, izmaiņām informācijas sistēmās, ar kurām jāizstrādā saskarnes. Šādā gadījumā maksa par jaunas funkcionalitātes realizāciju tiek aprēķināta, atbilstoši darbietilpības novērtēšanas tabulai (Finanšu piedāvājuma 5. tabula), atbilstoši palielinot Sistēmas izstrādes līgumcenu par izmaiņu pieprasījuma cenu;
20.3.3. Tehniskās specifikācijas prasības var tikt izslēgtas, ja izstrādes laikā tiek konstatēts, ka šādas funkcionalitātes realizācija Pasūtītājam vairs nav nepieciešama vai Sistēmas izstrādes mērķus var sasniegt citā veidā. Šādā gadījumā izslēdzamās funkcionalitātes izstrādes cena tiek aprēķināta, atbilstoši darbietilpības novērtēšanas tabulai (Finanšu piedāvājuma 5. tabula), atbilstoši samazinot Sistēmas izstrādes cenu;
20.3.4. [bookmark: _Hlk163732366]Sistēmā izmantotās Standartprogrammatūras uzturēšanas cena var tikt mainīta atbilstoši Centrālās statistikas pārvaldes publicētajām patēriņa cenu pārmaiņām 12 mēnešu laikā. Standartprogrammatūras uzturēšanas cena var tikt pārskatīta, sākot ar Līguma darbības 25. (divdesmit piekto) mēnesi un ne biežāk, kā reizi gadā. Kopējais šādu izmaiņu apjoms nevar pārsniegt 10% (desmit procentus) no līgumcenas              (Ar grozījumiem, kas izdarīti 23.04.2024.);
20.3.5. Ja Sistēmas lietotāju skaits pārsniedz Tehniskās specifikācijas prasībā NP.44 norādīto vienlaicīgo lietotāju skaitu, Pasūtītājam ir tiesības pasūtīt papildus Sandartprogrammatūras licences par finanšu piedāvājumā norādīto licences cenu.     (Ar grozījumiem, kas izdarīti 23.04.2024.);
20.3.6. ja mainās tiesību akti, kuri ietekmē kādu Līguma noteikumu spēkā esamību. Šādā gadījumā Līguma noteikumi tiek mainīti, pēc iespējas saglabājot to sākotnējo jēgu, bet ja tas nav iespējams, tiek izslēgti no Līguma.

21. Citi noteikumi

21.1. Pušu savstarpējie paziņojumi ir sūtāmi:
21.1.1. Pasūtītājam uz e-adresi VALSTS KASE;
21.1.2. Piegādātājam uz e-adresi ______________________.
21.2. Paziņojums uzskatāms par saņemtu nosūtīšanas dienā, ja tā ir darbdiena un paziņojums nosūtīts līdz plkst. 17.00. Visos pārējos gadījumos paziņojums uzskatāms par saņemtu nākamajā darbdienā. Jebkura korespondence, kas tiek nosūtīta otrai Pusei pa pastu, ir uzskatāma par saņemtu 7. (septītajā) dienā, skaitot no tās iesniegšanas pastā. 
21.3. Visa operatīvā informācija, tajā skaitā problēmpieteikumi, atzīmes par lietotājstāstu akceptēšanu, atzīmes par sprinta akceptēšanu, piegādes ziņojumi, kļūdu labojumu piegādes ziņojumi un testa rezultāti tiek reģistrēta REDMINE. Visi termiņi pieteikumu risināšanai, piegāžu akceptēšanai, nodevumu saskaņošanai tiek skaitīti no brīža, kad REDMINE reģistrēts attiecīgs artefakts/notikums.
21.4. Ja kādai no Pusēm tiek mainīts juridiskais statuss, Pušu kontaktpersonas, to rekvizīti vai kādi Līgumā minētie Pušu rekvizīti, telefona, faksa numuri, adreses u.c., tad tas nekavējoties rakstiski paziņo par to otrai Pusei. Ja Puse neizpilda šī punkta noteikumus, uzskatāms, ka otra Puse, lietojot Līgumā esošo informāciju par otro Pusi, ir pilnībā izpildījusi savas saistības.
21.5. Pušu reorganizācija vai to vadītāju maiņa nevar būt par pamatu Līguma pārtraukšanai vai izbeigšanai. Ja kāda no Pusēm tiek reorganizēta vai likvidēta un tai ir tiesību un saistību pārņēmējs, Līgums paliek spēkā un tā noteikumi ir saistoši Puses tiesību un saistību pārņēmējam.
21.6. Solidāri saistītais, parakstot Līgumu, piekrīt un apņemas būt finansiāli solidāri atbildīgs par Līguma izpildi, līgumsodu samaksu un zaudējumu atlīdzību. (šis punkts ir ietverams Līgumā, ja ir paredzēts solidāri saistītais).
21.7. Līguma neatņemama sastāvdaļa ir šādi pielikumi:
21.7.1. 1. pielikums – Tehniskā specifikācija;
21.7.2. 2. pielikums – Tehniskais piedāvājums;
21.7.3. 3. pielikums – Finanšu piedāvājums;
21.7.4. 4. pielikums – Piegādātāja vadošo speciālistu un apakšuzņēmēju saraksts;
21.7.5. 5.pielikums – Ārpakalpojuma sniedzēja organizācijas darbinieka apliecinājums.
21.7.6. 6.pielikums – Garantijas saistību nodrošinājuma forma.
21.8. Līgums sagatavots latviešu valodā elektroniskā dokumenta formā, ar 6 (sešiem) pielikumiem un parakstīts ar drošu elektronisko parakstu, kas satur laika zīmogu.

22. Pušu rekvizīti un paraksti

	PASŪTĪTĀJS: 
	PIEGĀDĀTĀJS:

	Valsts kase
Smilšu ielā 1, Rīgā, LV-1919
Tālrunis: 67094222
Reģ. Nr. 90000597275
Konts: LV98TREL2130051008000
Valsts kase, kods: TRELLV22
e-pasts: pasts@kase.gov.lv
e-Adrese VALSTS KASE

(paraksts*)
_____________________
/K. Āboliņš/
	







                          
(paraksts*)
_____________________
/V. Uzvārds/

Solidāri saistītais





(paraksts*)
______________________
V. Uzvārds

	
	


* Līgums ir parakstīts ar drošu elektronisko parakstu un satur laika zīmogu


IEPIRKUMA LĪGUMA
Budžeta plānošanas un finanšu vadības risinājuma izstrāde un uzturēšana

6.pielikums

Garantijas saistību nodrošinājums Nr. _____
 
Rīga,	202__. gada ____. _______________
 
Mēs – _______________ (vienotais reģistrācijas numurs: _______________; juridiskā adrese: _______________) (turpmāk – Banka/Apdrošinātājs) – esam informēti par to, ka 202_. gada ___. _______________ starp mūsu klientu – _______________ (vienotais reģistrācijas numurs: _______________; juridiskā adrese: _______________) (turpmāk – Piegādātājs) – un Jums – Valsts Kasi  (reģistrācijas numurs: 90000597275; adrese: Smilšu iela 1, Rīga, LV-1919) (turpmāk – Pasūtītājs) – ir noslēgts līgums Nr. _______________ par  Budžeta plānošanas un finanšu vadības risinājuma izstrādi un uzturēšanu (turpmāk – Līgums).
Saskaņā ar Līguma noteikumiem Piegādājam jāiesniedz Pasūtītājam no Līguma izrietošo garantijas saistību nodrošinājuma izpildes garantija/galvojums. 
Ņemot vērā minēto, ar šo Banka/Apdrošinātājs, atsakoties no jebkādām ierunu tiesībām, neatsaucami uzņemas pienākumu samaksāt Pasūtītājam jebkuru tā pieprasīto naudas summu, nepārsniedzot 100 000 EUR (viens simts tūkstotis euro, 00 centu), gadījumā, ja, ievērojot šajā garantijā/galvojumā noteiktās prasības, Bankai/Apdrošinātājam ir iesniegts Pasūtītāja parakstīts dokuments, ar kuru Pasūtītājs pieprasa Bankai/Apdrošinātājam veikt maksājumu uz šīs garantijas/galvojuma pamata un kurā ietverts Pasūtītāja apgalvojums, ka Piegādātājs nav izpildījis savas saistības saskaņā ar Līgumu, norādot, kādas saistības nav izpildītas un/vai Pasūtītājs veicis trešajai personai maksājumu par Piegādātāja nenovērsto vai pienācīgi nenovērsto kļūdu novēršanu (turpmāk – Pieprasījums). (Ar grozījumiem, kas izdarīti 23.04.2024.)
Garantijas saistību izpildes nodrošinājums ir spēkā Līguma spēkā esamības laikā un līdz _______ (Garantijas saistību beigu datums, kam pieskaitīts viens mēnesis un izbeidzas pilnībā un automātiski, ja līdz tās beigu datumam Banka/Apdrošinātājs nav saņēmis Pasūtītāja Pieprasījumu.
Šis garantijas saistību nodrošinājums izdots vienā oriģinālā eksemplārā – garantijas saņēmējam. 

